Kumšicy
Kumšicy (němsce Kumschütz) su wjeska z 63 wobydlerjemi[1] we wuchodźe hornjołužiskeho wokrjesa Budyšin. Słušeja z lěta 1973 ke Kubšičanskej gmejnje a leža mjez 175 a 185 m nad mórskej hładźinu w hornjołužiskej pahórčinje. Běchu hač do lěta 1936 samostatna gmejna, po tym najprjedy wjesny dźěl Konjec a wot 1973 skónčnje dźěl gmejny Kubšic.
Susodne wjeski su Droždźij we wuchodźe (město Wóspork), Konjecy w juhozapadźe a Nowe Poršicy w sewjerozapadźe.
Prěnje historiske naspomnjenje jako Kunyschewicz abo Kunissewicz je z lěta 1399[2].
W lěće 1884 měješe wjes po Mukowej statistice 96 wobydlerjow, kiž běchu bjez wuwzaća Serbja.[3] Křesćanscy Kumšičenjo přisłušeja Poršičanskej wosadźe.
Žórła[wobdźěłać | žórłowy tekst wobdźěłać]
- ↑ 9. meje 2011; Wuslědki censusa 2011 za Kubšičansku gmejnu
- ↑ Kumšicy w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 55.
nus_Latn szl_Latn szl_Latn szl_Latn szl_Latn pol_Latn slv_Latn szl_Latn deu_Latn